' दो ही दिन बाद बशेशरनाथ को सूचना मिली कि मां जी की मृत्यु हो गई । सारा परिवार मोरीगेट पर एकत्र हो गया । पंडित बुलाया गया, हवन किया गया, विमान आया जिसे तीनों भाइयों ने मिलकर सजाया, उसमें फल लटकाए, गुब्बारे बांधे । बढ़िया कफन मंगाया गया, बुढ़िया के लिए कपड़े, से, ट्रंक, बर्तन जो उसे जीते जी नसीब न थे, लाए गए और करीने से सजा दिए गार । बड़े-बूढ़े और उनसे ज्यादा मोहल्ले की औरतों ने जो कहा, मंगाया गया । बैंड-बाजे बुलवाए गार और बहुत धूम-धाम से शव-यात्रा निगम बोध घाट की ओर रवाना हुई । घंटे बजाए गए, गुलाल, फूल और सिक्के लुटाए गए । आगे-आगे जल छिड़कते हुए सिर घुटाए हुए नंगे पैर धोती-बनियान पहनकर जेठ जी शोक-विह्वल दहाई मारते चल रहे थे । श्मशान घाट पर जब बुढ़िया को जलाने के लिए पहली लपट जेठ जी ने लगाई, जेठानी पछाड़ खाकर गिर पड़ी । श्री व श्रीमती बशेशरनाथ पहले से ही आंसुओं से तर थे और जेठ जी अभी भी बिलख रहे थे ।श